

БИЛТЕН ПОСЛОВНЕ САРАДЊЕ

Европска мрежа предузетништва Републике Српске

## 1.1.2019. – 28.2.2019.



**Шта је Европска мрежа предузетништва?**

Европска мрежа предузетништва (ЕЕН), као инструмент подршке предузећима, покренута је још 1987. године на иницијативу Европске комисије у циљу подстицања развоја предузећа. Распрострањена је у 60 земаља широм свијета и на тај начин омогућава малим и средњим предузећима да остваре пословну сарадњу са иностраним партнерима.

Чланови Европске мреже предузетништва Републике Српске су, осим Републичке агенције за развој малих и средњих предузећа као координатора, Привредна комора Републике Српске, Универзитет у Бањој Луци, Универзитет у Источном Сарајеву и Иновациони центар Бања Лука. Посматрачи активности ЕУНОРС-а су Министарство привреде и предузетништва, Министарство финансија и Министарство за европске интеграције и међународну сарадњу.

Главни циљ функционисања ЕЕН је подршка предузећима и предузетницима, тако да су они најважнији корисници овог механизма подршке, али и научне и развојне институције, кластери, инкубатори, владине институције, финансијске организације и др. Дакле, ЕЕН представља систематичан механизам подршке предузећима и институцијама из различитих области.



**Понуда и потражња пословне и технолошке сарадње**Више информација на

имејл: een@rars-msp.org
тел: 051/222-120
www.eunors.org



**Компанија из Велике Британије тражи партнера за производњу патентираних сталака за аутомобиле по основу уговора о производњи
БРУК20190118002**

Основана 1990. године, британска компанија је специјализовани добављач радних платформи за возила, ауто рампи и алата. Они продају иновативне инжењерске конструкције, погодне за професионалну и компетентну употребу у кућним радиностима, гаражама, двориштима за одржавање и радионицама. Компанија тражи производно предузеће са ласерским (или воденим млазом) профилатором и ЦНЦ „press-brake“. Они траже партнера који ће производити патентирани ауто-сталак по уговору о производњи. Сталак је дизајниран тако да се производи брзо и једноставно са ниским трошковима, коришћењем савремених машина, уз минималну радну снагу и минималну употребу шаблона, прибора или других специјалних алата.

**Пољска компанија нуди своје услуге дистрибуције фотонапонских панела и сличних производа**

**БРПЛ20190124001**

Пољска компанија која се бави обновљивим изворима енергије тражи произвођаче и дистрибутере фотонапонских панела и других сродних производа које би продавали на пољском и страном тржишту. Компанија тражи најновији иновативни производ на тржишту и нуди искуство и добро развијене канале дистрибуције по основу уговора о дистрибуцији услуга. Њихов главни циљ је пружање модерних и издржљивих соларних фотонапонских модула и приступ најновијим фотонапонским технологијама. Траже најновије, висококвалитетне, једноставне инсталације и фотонапонске производе високе чврстоће. Од партнера ће се тражити да обезбједи производе високог квалитета и брзу испоруку. Такође, захтјевају услуге и гаранције након продаје.

**Грчка компанија тражи ласерску машину за чишћење металне површине по основу уговора о производњи**

**БРГР20190123001**

Грчка компанија која пружа услуге изградње и одржавања грађевинског сектора тражи професионалну ласерску машину за чишћење металних површина. Траже се индустријски партнери (произвођачи, добављачи) активни у области индустријских ласерских рјешења за чишћење металних површина. Упитник се односи на потребу за професионалном машином за ласерско чишћење са изузетно прецизним ласерским свjетлом које без напора уклања рђу, прашину, оксиде, уље и друга загађења од метала, пластике, керамике, стакла, камена или бетона. Заинтересовани су да успоставе сарадњу по основу уговора о производњи са искусним компанијама, произвођачима и добављачима ласерских машина за чишћење металних површина.

**Пољска компанија тражи добављаче медицинских уређаја и природне козметике по основу уговора о дистрибуцији услуга**

**БРПЛ20190111001**

Пољски произвођач медицинских уређаја и природне козметике тражи стране добављаче медицинских уређаја и природне козметике. Компанија жели да успостави дугорочну сарадњу са искусним и поузданим партнером - произвођачем медицинских средстава и/или природне козметике. Компанија тражи сарадњу по уговору о дистрибуцији услуга. Компанија је почела са радом 2001. године и водећа је компанија на тржишту Пољске која производи и продаје широк спектар медицинских уређаја од пластике и гуме, као и козметике. Производи компаније се продају у Пољској и иностранству. Поред директног канала продаје, компанија води и онлајн продавницу. Захтјеви који се односе на производе у категорији медицинских уређаја су: ЦЕ цертификат, одговарајуће ознаке и техничке спецификације у складу са одговарајућом медицинском класификацијом производа. Захтjеви који се односе на козметику: треба да буду искључиво природни.

**Румунска компанија нуди дистрибуцију соларних панела**

**БРРО20190122001**

Румунска компанија је заинтересована да постане дистрибутер фотонапонских и термалних соларних панела. Компанија тренутно нуди услуге пројектовања и уградње соларних система и других врста електричних инсталација. Потенцијални партнери су произвођачи и трговци на велико соларним панелима. Сарадња ће се заснивати на споразумима о услугама дистрибуције. Компанија је заинтересована за дистрибуцију опреме за фотонапонске системе и термалне соларне панеле за производњу топле воде. Потенцијални партнери ће достављати каталоге са техничким спецификацијама. Сва опрема мора бити сертификована и у складу са минималним и максималним техничким спецификацијама.

**Искусни дистрибутер грађевинског материјала заинтересован је за проналажење добављача монтажних производа: вијци, подлошке и матице
БРРО20190129001**

Румунска компанија специјализована за дистрибуцију производа и материјала потребних за изградњу жели да прошири свој портфолио као дистрибутер и тражи добављача или произвођача монтажних производа: вијака, подложака и матица. Компанија је организована у двиjе дивизије: конструкција и гума. Основана је 1998. године и нуди широк асортиман производа и услуга које карактерише професионалност и квалитет. Компанија тражи иностраног дистрибутера или произвођача матица, вијака и подложака: саморезних вијака, спојних вијака, вијака за столицу и дрво, вијака за картоне, брзих вијака, шестоугаоних вијака, монтажних вијака, шестерокутних матица, итд.

**Британски комерцијални агент тражи нове европске органске и природне производе**

**БРУК20190110001**

Као искусни консултант за трговину природним производима, они траже произвођаче органске хране, пића, суплемената, производа за спортску исхрану и/или алкохолних или безалкохолних органских пића како би се представили дистрибутерима у Великој Британији и природној трговини путем комерцијалне агенције. Агент пружа сљедеће услуге: представљање производа продавницама здраве хране широм Велике Британије, консултације у продаји, праћење, oрганизовање обуке, заступање производа на британским сајмовима. Производи морају имати законску дозволу за продају у Великој Британији и клијенти би требали бити спремни за извоз.

**Пољски дистрибутер хране нуди услуге дистрибуције**

**БРПЛ20190128001**

Пољска компанија која се бави увозом, послује на пољском тржишту од 1990. године и специјализована је за конзервисану храну. Компанија је веома активна на пољу увоза и трговине сљедећим прехрамбеним производима: крем, козје млиjеко, кравље млиjеко, грчки јогурт, фета сир, додаци исхрани, органска храна. Компанија тражи произвођаче наведених производа како би постала дистрибутивни партнер. Компанија има дугогодишње искуство у међународној трговини и успостављене пословне односе са партнерима из земаља широм свиjета. Предности и иновације су: напредно искуство у дистрибуцији хране, широк асортиман производа, мрежа контаката на пољском тржишту, велико искуство у међународној трговини. Пољска компанија очекује висок квалитет прехрамбених производа и правовремене испоруке. Клијент је заинтересован за успостављање дугорочне сарадње са пословним партнерима који им нуде услугу дистрибуције.

**Француски произвођач ортопедских производа тражи добављаче висококвалитетног текстила**

**БРФР20181109001**

Француска компанија специјализована за производњу и дистрибуцију висококвалитетних ортопедских производа жели да прошири своју палету добављача. Компанија припада међународној групи са 100-годишњим искуством у ортопедском подручју. Предузеће производи и дистрибуира иновативна и прилагођена рјешења у ортопедским и спортским подручјима. Производи се заснивају на континуираном унапређењу производних процеса и употреби иновативних сировина. Стратегија компаније је да развије постојеће или нове ортопедске производе. Од потенцијалних партнера се очекује квалитет и брзина испоруке.

**Турска ортопедска компанија тражи пнеумафлекс опрему по основу уговора о производњи**

**БРТР20190116001**

Турска ортопедска компанија која се налази у Ерзуруму тражи произвођача пнеумафлекс опреме која помаже исправљању лошег положајa стопала. Ова компанија редовно ће куповати пнеумафлекс опрему према мјерама својих пацијената. Пнеумафлек је динамичан подизач за стопала и ноге. Помаже повратку стопала и ногу у природне покрете. Користи се код пацијената који пате од мултипласклерозе, хемиплегије, парализирајућег ишијаса, полинеуропатије итд. Предности и иновације: непосредна корекција лоших положаја стопала, велики кораци, чврсто пријањање.

**Грчка компанија тражи дистрибутере коришћеног уља за кување (УЦО) или отпадног уља за производњу биодизела високог квалитета**

**БРГР20190103001**

Грчка компанија је активна у производњи биогорива, углавном биодизела, од коришћених уља за кување (УЦО). Компанија тражи европске партнере који су активни у прикупљању и дистрибуцији употребљених уља за кување. Предложено партнерство је споразум о дистрибуцији. Компанија се налази у централном диjелу земље, активно се бави производњом биогорива, углавном биодизела, од коришћених уља за кување (УЦО). Пратећи интегрисани систем контроле, користећи најсавременију механичку опрему, компанија гарантује производњу висококвалитетног биодизела и нуспроизвода.

**Пољска компанија тражи произвођаче и дистрибутере аутомобилских, електро и индустријских производа, који су заинтересовани за улазак на пољско тржиште по основу уговора о дистрибуцији**

**БРПЛ20190104002**

Пољска компанија са искуством у пружању услуга агента и заступника за различите тржишне секторе нуди трговинске посредничке услуге путем комерцијалне агенције или дистрибутивних услуга страним компанијама које су заинтересоване за улазак на пољско тржиште. Компанија би жељела да настави да расте и прошири производни портфолио, стога тражи произвођаче и дистрибутере аутомобилских, електро и индустријских производа. Компанија тражи пословне партнере заинтересоване за улазак на пољско тржиште или проширење продајних и маркетиншких активности по основу уговора о дистрибуцији или уговора о комерцијалној агенцији. Они могу бити и произвођачи и добављачи и трговци на велико. Компанија тражи поуздане и искусне партнере у међународној трговини из циjеле Европе и преферира дугорочну сарадњу.

**Холандска компанија тражи ИТ партнере по основу уговора о дистрибуцији**

**БРНЛ20190109001**

Холандска компанија за развој пословања тражи иновативне ИТ компаније који такође траже нове партнере за ширење на нова тржишта. Компанија нуди мрежу релевантних партнера како би брзо проширила пословање ИТ предузећа повећањем продаје и изградњом свијести о бренду. Холандска компанија убрзава излазак на тржиште нових производа и заинтересовани су за сарадњу по основу уговора о дистрибуцији.

**Чешка компанија за складиштење и трговину тражи производе за дистрибуцију на чешком тржишту**

**БРЦЗ20190131001**

Компанија тражи производе које може дистрибуирати по комерцијалном уговору или уговору о дистрибуцији. Чешки партнер може осигурати: - складиштење и дистрибуцију производа - продају производа на чешком тржишту - пословно представљање страног партнера на чешком тржишту. Компанија има 15 година искуства на чешком тржишту. Такође има искуства у изградњи мреже купаца и организовању испоруке и дистрибуције робе на тржишту. Чешка компанија је у могућности да дјелује као агент страног партнера којег представља, као и производ или услуге на чешком тржишту.

**Британска компанија тражи партнере за производњу електричних бицикала и компоненти по основу уговора о производњи**

**БРУК20190222001**

Британска компанија је активна у продаји и дистрибуцији разних марки и типова бицикала. Они траже партнере по основу уговора о производњи, који могу да производе и склапају електричне бицикле за продају у Великој Британији. Компанија има богато искуство у пројектовању, развоју и производњи висококвалитетних бицикала који су савршено прилагођени британском тржишту. Компанија жели добављаче који могу да обезбједе бицикле без робне марке (*white label)*, јер жели да их прода под сопственим брендом.

**Бугарски произвођач конзервисаног воћа и поврћа заинтересован је за уговор о производњи и дистрибуцији**

**БОБГ20190226001**

Производна компанија из Бугарске, специјализована за производњу великог асортимана висококвалитетних конзервисаних воћних производа и производа oд поврћа, настоји да прошири своје међународне активности. Компанија нуди партнерства по основу уговора о дистрибуцији и уговора о производњи. Материјали за њихове производе ручно се бирају према највишим стандардима квалитета. Млади и амбициозни тим је на располагању својим клијентима како би осигурали свој успјех у динамичном окружењу данашњег тржишта. Компанија нуди флексибилну и прилагодљиву политику одређивања цијена сваком партнеру и корпоративном клијенту.

**Турска компанија за производњу текстила специјализована за производњу чарапа тражи дистрибутере**

**БОТР20190206001**

Ријеч је о производној компанији са најсавременијим технолошким машинама која производи класичне шарене чарапе за жене и децу и има капацитет производње од 400.000 пари/мjесечно. Компанија тражи дистрибутере за дугорочну сарадњу и може да понуди услуге подуговарања. Компанија такође реализује производњу приватних етикета за неке свjетски познате брендове. Потенцијални партнери могу бити трговци на велико и/или дистрибутери.

**Корејска компанија уређаја за рехабилитацију горњих екстремитета тражи дистрибутере**

**БОКР20181105001**

Корејска производна компанија развила је уређај за рехабилитацију горњих екстремитета са „biofeedback“ системом. Овај производ мjери опсег кретања зглобова и снагу хватања помоћу сензора. Преко паметних уређаја, пацијентима се може обезбjедити одговарајућа количина вjежби у складу са повратним информацијама које су резултат израчунатих података из „biofeedback“ корисника. Ова компанија жели да склопи уговор о дистрибуцији са партнерима који су повезани са подручјем рехабилитације уређаја. Компанија жели искусног партнера који је уско повезан са тржиштем здравствене заштите, као што су болнице и клинике за рехабилитацију.

**Њемачка компанија нуди услуге управљања подацима за прецизне послове у пољопривреди**

**БРДЕ20190208002**

Њемачка компанија тражи пољопривреднике и компаније у пољопривредном сектору које су заинтересоване за споразум о услугама. Компанија нуди управљање подацима, припрему података и анализу података за прецизне системе управљања пољопривредом. Уз помоћ података о приносу, количина примjењених ђубрива и садржаја храњивих материја у земљи, компанија израчунава специфичне захтјеве за храњивим тварима или балансима храњивих твари. На основу уговора о услугама, компанија тражи пољопривреднике, пољопривредне компаније и консултантске фирме везане за пољопривреду које желе да имају користи од понуђених система како би ефикасније и еколошки користили пољопривредно земљиште.

**Португалска компанија која производи природна изолациона рjешења тражи европске дистрибутере који раде у комерцијалној индустрији хлађења и вентилације**

**БОПТ20190205001**

Португалска инжењерска компанија која пројектује и производи бројна изолациона рjешења за комерцијалну расхладну опрему за цивилну изградњу (унутрашњи и спољашњи панели) и за индустрију расхладних и вентилационих система, тражи дистрибутере. Позната по иновацијама, компанија жели да помjери границе расхладног система усмjереног на животну средину и тражи партнере у Европи са способношћу да освоји нова тржишта. Предвиђено је да партнерство буде у облику уговора о дистрибуцији. Ова португалска компанија користи 100% зелене и рециклажне материјале за испоруку високо квалитетних, еколошки прихватљивих, одрживих расхладних рјешења.

**Компанија која се бави производњом постељина тражи дистрибутере**

**БОАМ20190219001**

Компанија из Јерменије, која је специјализована за производњу постељина, заинтересована је за партнерство са дистрибутерима. Конкретно, компанија производи деке, душеке, традиционалне мадраце, јастуке и постељину. Компанија користи вуну као сировину која се купује из јерменских села. Проширујући свој асортиман, компанија жели да пронађе партнере у иностранству. У потрази су за хотелима, хостелима, вртићима, болницама, као и компанијама које се баве трговином и дистрибуцијом постељине.

